ŉ Man is Maandag in hegtenis geneem nadat hy glo sy ouers en susterskind vermoor het en ŉ dag later saam met die liggame in sy ouers se huis aangetref is.
“Met die polisie se aankoms op die toneel het ons die drie bebloede liggame in die huis aangetref. Die slagoffers is vermoedelik met ŉ handgewig doodgeslaan,” het Ramaloko gesê. “Die verdagte was ook by die huis en besig om te drink. Hy was vermoedelik sedert die moord saam met die liggame van die oorledenes in die huis. Hy is op die toneel in hegtenis geneem.”
Forensiese kenners was Dinsdagmiddag nog op die toneel om die huis vir bewyse te fynkam. Ramaloko het gesê die motief vir die moord is in hierdie stadium nie bekend nie, maar sal deel vorm van die polisie se ondersoek. Die verdagte sal na verwagting Woensdag in die GaRankuwa-landdroshof verskyn.
Dis vreeslik wat weereens hier gebeur het. Kry die dogter/suster vreeslik jammer, sy het haar ouers en kind op een slag verloor en sy het nog op die toneel opgedaag en hulle so sien lê in die bloed. Ai, so onnodig en die ou kleintjie, nog so jonk, maar n mens se eie ouers te vermoor. Net bly hulle het hom gevang, hoop regtig hy sit lank.
Mnr Zuma, het julle ooit sulke berigte in die apartheid gesien. Hoekom sien ons dit nou?? Kettings is af lyk dit my.